pythainlp/thai-wiki-dataset-v3 huggingface dataset:
เกตเวย์ (โทรคมนาคม)

เกตเวย์ (Gateway) เป็นส่วนหนึ่งของอุปกรณ์เครือข่ายและโทรคมนาคม ช่วยให้ข้อมูลไหลจากเครือข่ายหนึ่งไปยังอีกเครือข่ายหนึ่ง เกตเวย์มีความแตกต่างจากเราเตอร์และเนตเวิร์กสวิตช์ เพราะใช้มากกว่า 1 โพรโทคอล และสามารถทำงานที่ใดก็ได้ใน 7 ชั้นของระบบเชื่อมต่อโครงข่ายในแบบจำลองโอเอสไอ (OSI 7 Layers)
นอกจากนี้คำว่าเกตเวย์ยังสามารถอ้างถึงคอมพิวเตอร์หรือโปรแกรมคอมพิวเตอร์ที่กำหนดค่าไว้เพื่อทำงานของเกตเวย์เช่นเกตเวย์เริ่มต้นหรือเราเตอร์อีกด้วย
== อ้างอิง ==
สถาปัตยกรรมอินเทอร์เน็ต
ฮาร์ดแวร์ทางเครือข่าย
ท่าอากาศยานนานาชาติอีโลอีโล

ท่าอากาศยานนานาชาติอีโลอีโล (Paliparang Pandaigdig ng Iloilo)  หรือ ท่าอากาศยานอีโลอีโล หรือ ท่าอากาศยานคาบาตูอัน ซึ่งตั้งตามชื่อของเทศบาลคาบาตูอัน อันเป็นที่ตั้งของท่าอากาศยาน หรือบางครั้งก็เรียกว่า ท่าอากาศยานซันตาบาร์บารา ตามชื่อเทศบาลอีกแห่งที่อยู่ใกล้เคียง เป็นท่าอากาศยานที่ตั้งอยู่ในจังหวัดอีโลอีโล ประเทศฟิลิปปินส์ เปิดให้บริหารเชิงพาณิชย์ตั้งแต่วันที่ 14 มิถุนายน ค.ศ. 2007 หลังจากการวางแผนและก่อสร้างร่วมทศวรรษ เพื่อแทนที่ท่าอากาศยานมันดูรีเอาที่เคยใช้งานมากว่า 70 ปี  ท่าอากาศยานนานาชาติอีโลอีโลเป็นท่าอากาศยานที่มีผู้โดยสารมากเป็นอันดับที่ 4 ของประเทศ และเป็นท่าอากาศยานมาตรฐานนานาชาติแห่งแรกในเขตคันลูรังคาบีซายาอันและเกาะปาไนย์ โดยท่าอากาศยานแห่งนี้ตั้งอยู่ที่เทศบาลคาบาตูอัน ห่างจากอีโลอีโลซิตีไปทางทิศตะวันตกเฉียงเหนือ 
== อ้างอิง ==
== แหล่งข้อมูลอื่น ==
www.IloiloInternationalAirport.com  -Iloilo International Airport Flight Status and Updates
IloiloAirport.com -The New Iloilo Airport at Cabatuan, Iloilo
อีโลอีโล
จังหวัดอีโลอีโล
ยัน ออบลัก

ยัน ออบลัก (Jan Oblak; เกิด 7 มกราคม ค.ศ. 1993) เป็นนักฟุตบอลชาวสโลวีเนีย ปัจจุบันเล่นตำแหน่งผู้รักษาประตูให้กับอัตเลติโกเดมาดริดและทีมชาติสโลวีเนีย
ออบลักเซ็นสัญญากับไบฟีกาเมื่ออายุได้ 17 ปี เขามีส่วนช่วยให้ทีมคว้าเทรเบิลแชมป์ในฤดูกาล 2013–14 ต่อมาเขาย้ายไปอัตเลติโกเดมาดริดด้วยค่าตัว 16 ล้านยูโร กลายเป็นผู้รักษาประตูที่ค่าตัวแพงที่สุดของลาลิกาในตอนนั้น เขาได้รับรางวัลผู้รักษาประตูยอดเยี่ยมในฤดูกาล 2015–16 และมีชื่อเข้าชิงบาลงดอร์ใน ค.ศ. 2017 และ 2018
ออบลักลงเล่นให้กับสโมสรแห่งเมืองหลวงสเปนกว่า 175 นัด และชนะเลิศสามรายการหลัก ซึ่งรวมถึงยูฟ่าซูเปอร์คัพ 2018 ที่อัตเลติโกเดมาดริดสามารถเอาชนะคู่ปรับร่วมเมืองอย่างเรอัลมาดริด ในนามทีมชาติ เขาลงเล่นให้กับสโลวีเนียตั้งแต่ ค.ศ. 2012
== เกียรติประวัติ ==
=== สโมสร ===
ไบฟีกา
ปรีไมราลีกา: 2013–14
ตาซาดึปูร์ตูกัล: 2013–14
ตาซาดาลีกา: 2013–14
ยูฟ่ายูโรปาลีก: รองชนะเลิศ 2013–14
อัตเลติโกเดมาดริด
ซูเปร์โกปาเดเอสปัญญา: 2014
ยูฟ่าแชมเปียนส์ลีก: รองชนะเลิศ 2015–16
ยูฟ่ายูโรปาลีก: 2017–18
ยูฟ่าซูเปอร์คัพ: 2018
=== รางวัลส่วนตัว ===
ผู้รักษาประตูยอดเยี่ยมของปรีไมราลีกา: 2013–14
ลาลิกา ซาโมรา โทรฟี: 2015–16, 2016–17, 2017–18
ทีมยอดเยี่ยมประจำฤดูกาลลาลิกา: 2015–16, 2016–17
ทีมยอดเยี่ยมประจำฤดูกาลยูฟ่าแชมเปียนส์ลีก: 2015–16, 2016–17
ผู้รักษาประตูยอดเยี่ยมของลาลิกา: 2015–16, 2017–18
ทีมยอดเยี่ยมประจำฤดูกาลลาลิกา จัดโดยยูฟ่า: 2015–16, 2016–17, 2017–18
FIFPro World XI 5th team: 2017
ทีมยอดเยี่ยมประจำฤดูกาลยูฟ่ายูโรปาลีก: 2017–18
นักฟุตบอลสโลวีเนียแห่งปี: 2015, 2016, 2017, 2018
== อ้างอิง ==
== แหล่งข้อมูลอื่น ==
Atlético Madrid official profile 
NZS profile 
นักฟุตบอลชาวสโลวีเนีย
ผู้รักษาประตูฟุตบอล
ผู้เล่นในปรีไมราลีกา
ผู้เล่นในลาลิกา
ผู้เล่นอัตเลติโกเดมาดริด
นักฟุตบอลทีมชาติสโลวีเนีย
ผู้เล่นในชุดชนะเลิศยูฟ่ายูโรปาลีก
กองเรือทุ่นระเบิด กองเรือยุทธการ

กองเรือทุ่นระเบิด กองเรือยุทธการ (อักษรย่อ: กทบ.กร.; Mine Squadron, Royal Thai Fleet) เป็นกองเรือที่มีบทบาทสำคัญในการสงครามทุ่นระเบิดของกองทัพเรือไทย พลเรือตรี วิชชุ ดำรงรองผู้บัญชาการได้แก่ นาวาเอก วิชาญ วันทนียกุล และ นาวาเอก สุชาต นุชนารถ
== ประวัติ ==
ปี พ.ศ. 2446 ปลายรัชสมัยพระบาทสมเด็จพระจุลจอมเกล้าเจ้าอยู่หัว กรมทหารเรือได้กำหนดให้มี "กองทุ่นระเบิด"
จากนั้น ในปี พ.ศ. 2485 สมัยสงครามโลกครั้งที่สอง เรือดำน้ำสหรัฐได้เข้ามาวางทุ่นระเบิดบริเวณเกาะริ้น, เกาะคราม และเกาะสีชัง ส่งผลให้เรือซิดนีย์มารูของประเทศญี่ปุ่นซึ่งเป็นพันธมิตรกับประเทศไทยในขณะนั้น ได้รับความเสียหายอย่างหนัก รวมถึงเรือสินค้าและเรือประมงไม่กล้าออกทะเล
กองทัพเรือไทยจึงลงคำสั่งให้เรือหลวงจวง (ลำเก่า) กับเรือประมงจำนวนหนึ่งเป็นหมู่เรือกวาดทุ่นระเบิด โดยออกปฏิบัติการวันที่ 22 ธันวาคม พ.ศ. 2485 ถึงวันที่ 22 มกราคม พ.ศ. 2486 นับเป็นการกวาดทุ่นระเบิดครั้งแรก ที่มีการบันทึกไว้เป็นหลักฐาน จึงได้มีการถือเอาวันที่ 22 ธันวาคมของทุกปี เป็นวันคล้ายวันสถาปนากองเรือทุ่นระเบิด
ต่อมา เครื่องบินของฝ่ายสัมพันธมิตรในสงครามโลกครั้งที่สองได้เข้ามาวางทุ่นระเบิดในแม่น้ำเจ้าพระยา ทางกองทัพเรือไทยจึงได้ลงคำสั่งจัดตั้งกองกวาดทุ่นระเบิดในแม่น้ำเมื่อวันที่ 25 มกราคม พ.ศ. 2487
ครั้นเมื่อวันที่ 29 มิถุนายน พ.ศ. 2494 ชื่อ "กองเรือทุ่นระเบิด กองเรือยุทธการ" ได้ปรากฏครั้งแรกเมื่อย้ายกองเรือจากกรุงเทพมหานคร ไปรวมอยู่ที่อำเภอสัตหีบ จังหวัดชลบุรี
== การฝึก ==
การฝึกสำคัญ อาทิ การฝึกความพร้อมรบร่วมกันทางทะเล (Cooperation Afloat Readiness and Training; อักษรย่อ: CARAT) และการฝึกผสมต่อต้านทุ่นระเบิดภาคพื้นแปซิฟิกตะวันตก (Western Pacific Mine Countermeasure Exercise; อักษรย่อ: WP MCMEX) ที่กองเรือทุ่นระเบิดได้จัดหมู่เรือ เพื่อร่วมฝึก ณ ประเทศสิงคโปร์
ในปี พ.ศ. 2562 กองเรือทุ่นระเบิด กองเรือยุทธการ ได้ทำการฝึกวางทุ่นระเบิดทอดประจำที่ ปราบเรือดำน้ำแบบล่องหน เอ็มไอ 9 (Mi9) จำนวน 2 ลูก นับเป็นครั้งแรกของกองทัพเรือที่จุดระเบิดทุ่นระเบิดจริงในทะเลฝั่งอันดามัน โดยเป็นทุ่นระเบิดที่กองทัพเรือผลิตใช้เอง
== กิจกรรมเพื่อสังคม ==
เมื่อครั้งอุทกภัยในประเทศไทย พ.ศ. 2554 กองเรือทุ่นระเบิดได้ส่งกำลังเข้าช่วยเหลือผู้ประสบอุทกภัยที่จังหวัดพระนครศรีอยุธยา รวมถึงกรุงเทพมหานครและปริมณฑล นอกจากนี้ ในเดือนกรกฎาคม พ.ศ. 2560 กองเรือทุ่นระเบิด กองเรือยุทธการ และการประปานครหลวง ได้ร่วมทำกิจกรรมปลูกป่าชายเลนเฉลิมพระเกียรติฯ จำนวน 450 ต้น
== รางวัลที่ได้รับ ==
พ.ศ. 2556 : โล่ประกาศเกียรติคุณ ประเภทบุคคลดีเด่น ด้านการป้องกันยาเสพติด ประจำปี 2556 จากยิ่งลักษณ์ ชินวัตร อดีตนายกรัฐมนตรี
พ.ศ. 2560 : เรือหลวงลาดหญ้า ได้รับรางวัลเรือพร้อมรบสูงสุด ประจำปี 2560 สาขาสงครามทุ่นระเบิด
พ.ศ. 2560 : รางวัลดีเด่น ผลงานการวิจัยและพัฒนาการทางทหารด้านยุทโธปกรณ์ – จากทุ่นระเบิดทอดประจำที่ปราบเรือดำน้ำแบบล่องหน ในงานนาวีวิจัย 2017
== ยุทโธปกรณ์ ==
=== เรือในปัจจุบัน ===
=== เรือในอดีต ===
== อ้างอิง ==
== แหล่งข้อมูลอื่น ==
 
หน่วยงานในสังกัดกองทัพเรือไทย
องค์การที่ก่อตั้งในปี พ.ศ. 2485
หน่วยและรูปขบวนเรือทุ่นระเบิด
กองเรือนาวี
กองเรือของกองทัพเรือไทย
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งใหม่ออกเป็น 1 เขตเลือกตั้ง  โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
== ภาพรวม ==
=== แบ่งตามพรรค ===
=== แบ่งตามเขต ===
{|class="wikitable plainrowheaders sortable" style="font-size:100%; text-align:right;"
! scope=col rowspan=3|เขตเลือกตั้ง
! scope=col colspan=2|เพื่อไทย
! scope=col colspan=2|พลังประชารัฐ
! scope=col colspan=2|อนาคตใหม่
! scope=col colspan=2|อื่น ๆ
! scope=col colspan=2|ผลรวม
! scope=col rowspan=3|ผลการเลือกตั้ง
|-
!! scope=col colspan=2 style="background:"| !! scope=col colspan=2 style="background:"| !! scope=col colspan=2 style="background:"| !! scope=col colspan=2| !! scope=col colspan=2|
|-
! scope=col data-sort-type="number"|คะแนนเสียง !! scope=col data-sort-type="number"|% !! scope=col data-sort-type="number"|คะแนนเสียง !! scope=col data-sort-type="number"|% !! scope=col data-sort-type="number"|คะแนนเสียง !! scope=col data-sort-type="number"|% !! scope=col data-sort-type="number"|คะแนนเสียง !! scope=col data-sort-type="number"|% !! scope=col data-sort-type="number"|คะแนนเสียง !! scope=col data-sort-type="number"|%
|- 
| align=left|เขต 1 || 60,943 || 41.04% || 35,005 || 23.57% || 21,038 || 14.17% || 31,511 || 21.22% || 148,497 || 100.00% ||  align=left| เพื่อไทย ได้ที่นั่ง
|- class="sortbottom" style="font-weight:bold"
| align=left|ผลรวม || 60,943 || 41.04% || 35,005 || 23.57% || 21,038 || 14.17% || 31,511 || 21.22% || 148,497 || 100.00% ||
|}
== ผลการเลือกตั้งแบบแบ่งเขต ==
=== เขต 1 ===
เขตเลือกตั้งที่ 1 ประกอบด้วยอำเภอเมืองนครนายก, อำเภอปากพลี, อำเภอบ้านนา และอำเภอองครักษ์
== อ้างอิง ==
== แหล่งข้อมูลอื่น ==
สำนักงานคณะกรรมการการเลือกตั้งประจำจังหวดนครนายก
นครนายก
การเลือกตั้งในจังหวัดนครนายก
อาร์กอน (กลุ่มศิลปิน)

อาร์กอน (아르곤|ARGON) เป็นกลุ่มบอยแบนด์ชาวเกาหลีใต้ สังกัดค่ายเอ็มเอชเฮชเอนเตอร์เทนเมนต์ มีสมาชิก 6 คนจากเกาหลีใต้ กลุ่มเปิดตัวในวันที่ 11 มีนาคม ค.ศ. 2019 ด้วยการเปิดตัวอัลบั้มเดี่ยวชื่อ Master Key ชุดแรก และซิงเกิลนำในชื่อเดียวกัน
== สมาชิก ==
== ผลงานเพลง ==
=== อีพี ===
== อ้างอิง ==
กลุ่มดนตรีเคป็อป
กลุ่มดนตรีจากโซล
บอยแบนด์เกาหลีใต้
กลุ่มดนตรีที่ก่อตั้งในปี พ.ศ. 2562
กลุ่มดนตรีที่สิ้นสุดในปี พ.ศ. 2564
ก่อตั้งในประเทศเกาหลีใต้ในปี พ.ศ. 2562
สิ้นสุดในประเทศเกาหลีใต้ในปี พ.ศ. 2564
คาร์ล ดยุกแห่งเวือร์ทเทิมแบร์ค

คาร์ล ดยุกแห่งเวือร์ทเทิมแบร์ค (Carl, Duke of Württemberg) ประสูติเมื่อวันที่ 1 สิงหาคม ค.ศ. 1936 ณ ฟรีดริชฮาเฟิน เป็นพระโอรสใน ฟิลิปป์ อัลเบรชท์ ดยุกแห่งเวือร์ทเทิมแบร์ค กับ อาร์ชดัชเชสโรสแห่งออสเตรีย พระองค์ทรงกลายเป็นรัชทายาทในตำแหน่งดยุกเวือร์ทเทิมแบร์ค หลังจากที่ ดยุกลุดวิจ อัลเบรชท์ พระเชษฐาสละสิทธิ์
== เสกสมรส ==
พระองค์ทรงเสกสมรสกับ ไดแอนน์ ดัชเชสแห่งเวือร์ทเทิมแบร์ค เมื่อวันที่ 21 กรกฎาคม ค.ศ. 1958 พระชายารับพระราชทานพระอิสริยยศเป็น ไดแอนน์ ดัชเชสแห่งเวือร์ทเทิมแบร์ค พระชายา มีพระบุตรดังนี้
ดยุกฟรีดริชแห่งเวือร์ทเทิมแบร์ค
ดัชเชสมาธิลด์
ดยุกอีเบอร์ตฮาร์ต
ดยุกฟิลิปป์
ดยุกไมเคิล
ดัชเชสฟลอร์
สมเด็จพระราชาธิบดีฆวน การ์โลสที่ 1 แห่งสเปน ทรงรับ ดัชเชสฟลอร์ พระธิดาพระองค์สุดท้องของพระองค์นั้น ทรงรับเป็นพระราชบิดาทูลหัว
คาร์ล ดยุกแห่งเวือร์ทเทิมแบร์ค สิ้นพระชนม์ลงเมื่อวันที่ 7 มิถุนายน 2565 สิริพระชันษาปีที่ 86 ทำให้ตำแหน่งของพระองค์ ตกไปเป็นของ วิลเฮ็ล์ม ดยุกแห่งเวือร์ทเทิมแบร์ค พระนัดดา
== เครื่องราชอิสริยาภรณ์ ==
House of Württemberg: Sovereign Knight Grand Cross of the Order of the Crown
House of Württemberg: Sovereign of the Order of Olga
House of Württemberg: Sovereign Knight Grand Cross of the Order of Military Merit
House of Württemberg: Sovereign Knight Grand Cross of the Order of Frederick I, Special Class
Bavarian Royal Family: Knight Grand Cross of the Order of Saint Hubert
*  Anhaltese Ducal Family: Knight Grand Cross with Collar of the Order of Albert the Bear
Austrian Imperial and Royal Family: Knight of the Order of the Golden Fleece
Italian Royal Family: Knight Grand Collar of the Supreme Order of the Most Holy Annunciation
*  Two Sicilian Royal Family: Bailiff Knight Grand Cross of Justice of the Sacred Military Constantinian Order of Saint George
== อ้างอิง ==
ดยุกแห่งเวือร์ทเทิมแบร์ค
เจ้าชายเยอรมัน
ไลฟ์อิสสเตรนจ์: บีฟอร์เดอะสตอร์ม

ไลฟ์อิสสเตรนจ์: บีฟอร์เดอะสตอร์ม (Life Is Strange: Before the Storm) เป็นวิดีโอเกมผจญภัยกราฟิกแบ่งเป็นตอน ที่พัฒนาโดยเดคไนน์ และจำหน่ายโดยสแควร์อีนิกซ์ ทั้งสามตอนถูกวางจำหน่ายสำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน ในปลายปี 2017 และสำหรับลินุกซ์ โอเอสเทน แอนดรอยด์ และ ไอโอเอส ในปลายปี 2018  ตัวเกมเป็นเกมลำดับที่สองของซีรีส์เกม ไลฟ์อิสสเตรนจ์ โดยเป็นภาคก่อนหน้าของเกมดั้งเดิมโดย มุ่งเน้นไปที่โคลอี้ ไพรซ์ในวัยสิบหกปี และความสัมพันธ์ของเธอกับเพื่อนร่วมชั้นอย่าง เรเชล แอมเบอร์  การเล่นส่วนใหญ่เกี่ยวข้องกับการใช้ บทสนทนาการแยก และการโต้ตอบกับสภาพแวดล้อม
เดคไนน์ เริ่มพัฒนาเกมในปี 2016 โดยใช้เอนจินเกมยูนิตี นักพากษ์จากเกมดั้งเดิมไม่ได้ให้เสียงเพราะการประท้วงของสมาคมนักพากย์ SAG-AFTRA แต่กลับมารับบทบาทของเธอในตอนพิเศษเมื่อการประท้วงจบลง วงดอดเจอร์ วงอินดี้จากประเทศอังกฤษเขียนและทำเพลงให้กับเกมภาคนี้ ไลฟ์อิสสเตรนจ์: บีฟอร์เดอะสตอร์ม ได้รับการวิจารณ์ที่ดีโดยทั่วไปการยกย่องตัวละครธีมและเรื่องราว ในขณะที่วิพากษ์วิจารณ์ข้อเสีย เช่น เนื้อเรื่องที่ขัดกับเกมดั้งเดิม ความสัมพันธ์หลัก ๆ และการตัดสินใจของผู้เล่นในตอนท้ายของเกม
== รูปแบบการเล่น ==
ไลฟ์อิสสเตรนจ์: บีฟอร์เดอะสตอร์ม เป็นการ ผจญภัยกราฟิกแบ่งเป็นตอน เล่นผ่าน มุมมองบุคคลที่สาม ผู้เล่นจะได้ควบคุม โคลอี้ ไพรซ์ วัยสิบหกปีเมื่อสามปีก่อนเนื้อเรี่องใน ไลฟ์อิสสเตรนจ์ ภาคแรก เกมไม่ได้มีการใช้เดินทางข้ามเวลา แต่จะมีคุณสมบัติความสามารถในการ "ตอบโต้" ซึ่งผู้เล่นสามารถใช้เพื่อเลี่ยง โคลอี้ ออกจากสถานการณ์ที่ล่อแหลมบางอย่างได้ ซึ่ง "ตอบโต้" อาจทำให้สถานการณ์แย่ลงได้เช่นกัน แผนผังบทสนทนาถูกใช้เมื่อการสนทนาหรือความเห็นปรากฏขึ้น การตัดสินใจนั้นจะเป็นครั้งคราวจะเปลี่ยนผลลัพธ์ชั่วคราวหรือถาวรก็ได้ สภาพแวดล้อมสามารถโต้ตอบ และเปลี่ยนแปลง รวมถึงการทำเครื่องหมายบนผนังด้วยกราฟฟิตีได้
== อ้างอิง ==
วิดีโอเกมที่ออกวางจำหน่ายในปี พ.ศ. 2560
เกมสำหรับเอกซ์บอกซ์วัน
เกมสำหรับวินโดวส์
วิดีโอเกมที่พัฒนาขึ้นในสหรัฐ
เกมสำหรับเพลย์สเตชัน เน็ตเวิร์ก
เกมสำหรับเพลย์สเตชัน 4
เกมสำหรับแมคโอเอส
วิดีโอเกมที่มีตัวละครเอกหญิง
พรอดิวซ์เอ็กซ์ 101

พรอดิวซ์เอ็กซ์ 101 (프로듀스 X 101, Produce X 101) เป็นรายการเรียลลิตีโชว์ค้นหากลุ่มศิลปินชาย (บอยแบนด์) ของประเทศเกาหลีใต้ปี พ.ศ. 2562 ทางสถานีโทรทัศน์เอ็มเน็ต เป็นฤดูกาลที่ 4 ของรายการกลุ่ม พรอดิวซ์ 101 ในสาธารณะหมายถึง "ผู้ผลิตแห่งชาติ" หรือ "ผลิต" วงบอยแบนด์โดยเลือกสมาชิก 11 คนจากเด็กฝึกหัด 101 คนจากบริษัทบันเทิงต่าง ๆ 47 แห่งและเด็กฝึกหัดอิสระ ผ่านการโหวตออนไลน์และการโหวตสดพร้อมการคัดออกหลายรอบ ประชาชนจะได้เลือกแนวคิดของกลุ่ม, เพลงเดบิวต์ และชื่อกลุ่มด้วย รายการออกอากาศตั้งแต่วันที่ 3 พฤษภาคมถึง 19 กรกฎาคม พ.ศ. 2562 วงจากรายการนี้มีชื่อว่า เอ็กซ์วัน (X1) แต่หลังจากมีการพิสูจน์ว่ามีการจัดการกับผู้มีสิทธิเลือกตั้งอย่างกว้างขวางกลุ่มนี้ก็ถูกยุบ
==การประชาสัมพันธ์ก่อนการออกอากาศ==
ในวันที่ 14 ธันวาคม สถานีโทรทัศน์เอ็มเน็ตได้เปิดเผยตัวอย่างแรกของรายการในงานประกาศรางวัล เอ็มเน็ตเอเชียนมิวสิกอะวอดส์ ที่ฮ่องกง
วันที่ 28 กุมภาพันธ์ สถานีโทรทัศน์เอ็มเน็ต ได้ยืนยันข่าวเรื่องระยะสัญญาของของผู้ชนะรายการรวมทั้มหมดถึง 5 ปี 
วันที่ 4 มีนาคม รายการได้เปิดตัว อี ดง-อุก เป็นพิธีกรประจำฤดูกาลที่ 4 แทนที่พิธีกรฤดูกาลก่อนหน้า อี ซึง-กิ   และได้ประกาศเริ่มการถ่ายทำฤดูกาลนี้ในวันนั้น พร้อมกับประกาศรายชื่อผู้ฝึกสอนของรายการ
ในวันที่ 21 มีนาคม รายการได้เปิดตัวการแสดงแรกของผู้เข้าแข่งขันทุกคนด้วยเพลง "X1-MA" (_지마 ผ่านรายการ เอ็มเคาท์ดาวน์ และได้ศิลปินฝึกหัด ซน ดง-พโย จากสังกัด ดีเอสพีมีเดีย เป็นเซนเตอร์ของเพลง รายการมีกำหนดการออกอากาศตอนแรกวันที่ 3 พฤษภาคม 2562
==พิธีกร และผู้ฝึกสอนของรายการ==
===ผู้ดำเนินรายการ===
อี ดง-อุก
===ผู้ฝึกสอน===
ผู้ฝึกสอนด้านการร้อง
อี ซ็อก-ฮุน (เอสจี วอนนาบี)
ชิน ยู-มี
ผู้ฝึกสอนด้านการแร็ป
ชีตาห์
จูฮอน  (มอนสตาเอ็กซ์)
ผู้ฝึกสอนด้านการเต้น
คว็อน แจ-ซึง
ชเว ย็อง-จุน
แบ ยุน-จ็อง
== ผู้เข้าแข่งขัน==
คำอธิบาย
=== ผู้เข้ารอบ 11 คนสุดท้าย ===
X ในตอนที่ 12 คือ ผู้เข้าแข่งขันที่มีผลการโหวตตลอดทั้งรายการมากที่สุดที่ไม่ได้อยู่ใน 10 อันดับแรกในรอบ Final จะได้เป็น 1 ใน 11 คนที่เป็นผู้ชนะและได้เดบิวต์ ซึ่งแตกต่างจาก 3 ซีซั่นก่อนที่นับคะแนนโหวตผู้ชนะเฉพาะรอบ Final เท่านั้น (อันดับ 1-11) ยกเว้น พรอดิวซ์โฟร์ตีเอต ที่มีผู้ชนะ 12 คน (อันดับ 1-12)
==รายละเอียดตอน==
==ผลการแข่งขัน==
===การแข่งขันแบบกลุ่ม (Group Battle)===
{| cellpadding="2" style="border: 0px;"
|หมายเหตุ :
|width="120"| ทีมที่ชนะ
|width="120"| หัวหน้าทีม
|width="120"| เซนเตอร์
| เป็นทั้งหัวหน้าทีมและเซนเตอร์
|}
=== การแข่งขันตามตำแหน่ง (Position Battle) ===
=== การแข่งขันตามคอนเซ็ปต์ (Concept Evalution)===
== การแข่งขันรอบไฟนอล (Final Stage) ==
== อ้างอิง ==
รายการโทรทัศน์ช่องเอ็มเน็ต
พรอดิวซ์ 101
เรียลลิตีโชว์
ระบบข้อมูลอัคคีภัยขั้นสูง

ระบบข้อมูลอัคคีภัยขั้นสูง (Advanced fire information system; อักษรย่อ: AFIS) ให้ข้อมูลเกี่ยวกับไฟไหม้ในปัจจุบันและในอดีตที่ตรวจพบโดยเซ็นเซอร์บนดาวเทียมสำรวจทรัพยากรโลก เช่น ระบบโมดิส, ยูเมตแซต เอ็มเอสจี, โกเอส, ซูโอมิ เอ็นพีพี ฯลฯ ซึ่งครอบคลุมหลายภูมิภาคทั่วโลก ระบบให้การตรวจสอบไฟที่กำลังลุกโชนอยู่บนแผนที่ในเว็บและส่งการแจ้งเตือนแบบเรียลไทม์แก่ผู้ใช้ที่ลงทะเบียนเมื่อตรวจพบไฟภายในพื้นที่ที่ต้องการผ่านอีเมล, เอสเอ็มเอส, เอกซ์เอ็มพีพี ฯลฯ
ระบบเริ่มต้นเป็นโครงการวิจัยที่สถาบันเมอรากาซีเอสไออาร์ โดยความร่วมมือกับเอสคอมในปี ค.ศ. 2007 ซึ่งได้รับการขยายออกไปเพื่อสนับสนุนสมาคมป้องกันอัคคีภัยจำนวนมากในประเทศแอฟริกาใต้
== อ้างอิง ==
== แหล่งข้อมูลอื่น ==
Advanced Fire Information System
Wide Area Monitoring Information System
CSIR Meraka Institute Remote Sensing Research Unit 
การป้องกันไฟป่า
นิศานสาหิบ

นิศานสาหิบ (Nishan Sahib) หรือ ธงขาลสา (Khalsa Flag) เป็นชื่อเรียกของธงรูปสามเหลี่ยมที่แสดงถึงศาสนาซิกข์ คำว่า "นิศาน" (Nishan) นั้นมีความหมายว่า "สัญลักษณ์" ธงมีลักษณะพื้นสีเหลืองส้ม บนผืนธงปรากฏสัญลักษณ์ขันธา สัฐลักษณ์ประจำศาสนาซิกข์ ธงนิศานสาหิบในปัจจุบันพบตามคุรุทวาราต่าง ๆ เพื่อแสดงความเป็นสถานที่ของศาสนาซิกข์ โดยทั่วไปจะมีการนำผ้าสีเดียวกันกับพื้นธงมาพันรอบเสาธงจนถึงพื้น
ดั้งเดิมที ธงนี้ไว้แสดงถึงว่าชุมชนหรือคฤหัสถ์ที่มีธงนี้ปักอยู่เป็นขาลสา ได้เข้าพิธีปาหุลเป็นที่เรียบร้อยแล้ว ธงออกแบบมาเพ่อให้มองเห็นได้ชัดเจนจากระยะไกลด้วยสีสันที่โดดเด่น ทุก ๆ ปี ธงนี้จะถูกชักลงในช่วงเทศกาลวิสาขี (Vaisakhi) เพื่อนำมาซักทำความสะอาดและซ่อมแซมใหม่ รวมทั้งตัวเสาธงและผ้าที่พันตัวเสาเช่นกัน การทำความสะอาดนั้นจะใช้น้ำและนมผสมกัน และโดยดั้งเดิมจะมีการย้อมสีใหม่ด้วยหญ้าฝรั่นหรือขมิ้นหากสีจางลง
ศาสนิกชนจะให้ความเคารพต่อธงนี้มาก และถือว่าธงนี้ศักดิ์สิทธิ์ ในอดีตธงลักษณะคล้ายกันนี้ใช้เป็นสัญลักษณ์ของจักรวรรดิซิกข์และกองทัพซิกข์ขาลสา
== อ้างอิง ==
ธงศาสนา
ศาสนาซิกข์
ธงในประเทศอินเดีย
ขัณฑา

ขันธา (ਖੰਡਾ; Khanda) หรือที่นิยมทับศัพท์ว่า กันด้า คือสัญลักษณ์ของศาสนาซิกข์ ที่มีมาตั้งแต่ราวทศวรรศแรกของคริสต์ศตวรรศที่ 20 เป็นสัญลักษณ์ที่ปรากฏในธงนิศานสาหิบ ขันธานั้นประกอบมาจากสัญลักษณ์สามอย่าง ได้แก่
ดาบขันธาสองปลาย
ชัครา หรือ จักร อยู่ตรงกลาง
ดาบสั้น "กิรปาน" ปลายเดียวสองด้ามไขว้กันอยู่ด้านล่าง แสดงถึง "มิรี-ปิรี" (Miri-Piri) คือการผสมผสานของความเป็นเอกภาพทั้งทางโลกและทางธรรม อยู่ร่วมกันได้ เป็นฐานรองรับดาบขันธาและชัครา
สัญลักษณ์ทั้งสาม คือดาบขันธา, ดาบสั้นกิรปาน และจักร ล้วนเป็นอาวุธอันเป็นสัญลักษณ์ของนักรบชาวซิกข์
ในราวปี 2012 สัญลักษณ์ขันธากลายมาเป็นเครื่องหมายของความสมัครสามนกลมเกลียวกันในสังคมซิกข์ หลังเหตุการณ์กราดยิงหลายครั้งในอเมริกา
ยูนิโคดของขันธา คือ U+262C (☬)
== อ้างอิง ==
สัญลักษณ์
ศาสนาซิกข์
การแบ่งเขตเลือกตั้งแบบเอาเปรียบ

การแบ่งเขตเลือกตั้งแบบเอาเปรียบ หรือ เจอร์รีแมนเดอริง (Gerrymandering) เป็นการปฏิบัติซึ่งเจตนาก่อให้เกิดความได้เปรียบทางการเมืองต่อพรรคการเมืองพรรคใดพรรคหนึ่ง หรือกลุ่มใดกลุ่มหนึ่ง โดยการชักใยแนวแบ่งเขตเลือกตั้ง มียุทธวิธีหลักใช้ในการแบ่งเขตเลือกตั้งแบบเอาเปรียบสองยุทธวิธี ได้แก่ "การกะเทาะ" (cracking) หมายถึง การทำให้อำนาจออกเสียงลงคะแนนของผู้สนับสนุนพรรคการเมืองฝ่ายตรงข้ามลดลงในเขตเลือกตั้งหลายเขต และ "การบรรจุ" (packing) หมายถึง การกระจุกอำนาจออกเสียงลงคะแนนของพรรคการเมืองฝ่ายตรงข้ามในเขตเลือกตั้งหนึ่งเพื่อลดอำนาจออกเสียงลงคะแนนในเขตอื่น ยุทธวิธีที่สาม ซึ่งแสดงในแผนภาพซ้ายบนสุดของภาพทางขวามือ คือ การทำให้เขตเลือกตั้งทุกเขตเป็นแบบเดียวกัน (โดยสภาพคือการกะเทาะแบบหนึ่งซึ่งพรรคการเมืองฝ่ายข้างมากใช้จำนวนที่เหนือกว่าเพื่อประกันว่าพรรคการเมืองฝ่ายข้างน้อยจะไม่ได้ฝ่ายข้างมากในเขตเลือกตั้งแม้แต่เขตเดียว)
นอกเหนือไปจากการใช้เพื่อให้ได้ผลการเลือกตั้งตามต้องการสำหรับพรรคการเมืองพรรคใดพรรคหนึ่งแล้ว ยังใช้เพื่อช่วยเหลือหรือขัดขวางกลุ่มประชากรหนึ่ง เช่น กลุ่มการเมือง ชาติพันธุ์ เชื้อชาติ ภาษา ศาสนาหรือชนชั้น เช่น แนวพรมแดนเขตเลือกตั้งกลางของสหรัฐซึ่งก่อให้เกิดผู้มีสิทธิเลือกตั้งฝ่ายข้างมากเป็นผู้แทนของชาวแอฟริกันอเมริกันหรือเชื้อชาติกลุ่มน้อยอื่น ที่เรียก "เขตฝ่ายข้างมาก-ฝ่ายข้างน้อย" นอกจากนี้ ยังใช้เพื่อพิทักษ์ผู้ดำรงตำแหน่งคนปัจจุบันด้วย
== อ้างอิง ==
ภูมิศาสตร์การเลือกตั้ง
การทุจริตทางการเมือง
การโกงเลือกตั้ง
ประเทศกานาในเครือจักรภพ

ราชอาณาจักรเครือจักรภพแห่งกานา  (The Commonwealth realm of Ghana) คืออดีตรัฐราชาธิปไตยภายใต้รัฐธรรมนูญ ที่ดำรงสถานะก่อนหน้า สาธารณรัฐกานา. ระหว่างวันที่ 6 มีนาคม ค.ศ. 1957 ถึงวันที่ 1 กรกฎาคม ค.ศ. 1960 เป็นประเทศแรกในภูมิภาคแอฟริกาตะวันตกที่ได้รับเอกราชอย่างสมบูรณ์.
พระราชบัญญัติว่าด้วยการประกาศอิสรภาพกานา ค.ศ. 1957ก็มีผลบังคับใช้ ทำให้ดินแดนอาณานิคมบริติชโกลด์โคสต์ มีสถานะเป็นอาณาจักรในเครือจักรภพ ภายหลังจากที่สิ้นสุดการปกครองของสหราชอาณาจักร. ซึ่งเป็นรัฐเอกราชที่มีสมเด็จพระราชินีนาถอลิซาเบธที่ 2  ทรงเป็นประมุขแห่งรัฐ เป็นไปตาม พระราชบัญญัติว่าด้วยการสืบราชสันตติวงศ์ ค.ศ. 1701 โดยข้าหลวงต่างพระองค์เป็นผู้สำเร็จราชการแทน:
ชาร์ลส โนเบิล อาร์เด็น-คลาร์ก (6 มีนาคม – 24 มิถุนายน 1957)
William Francis Hare, 5th Earl of Listowel (24 มิถุนายน 1957 – 1 กรกฎาคม 1960)
การลงประชามติ จัดขึ้นเมื่อวันที่ 27 เมษายน ค.ศ. 1960 มีผู้เห็นชอบ 88.47% ให้เปลี่ยนระบอบการปกครองเป็นสาธารณรัฐ, และ ไม่เห็นชอบ 11.53%. ส่งผลให้กานาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐเมื่อวันที่ 1 กรกฎาคม ในปีเดียวกัน.
สมเด็จพระราชินีนาถอลิซาเบธที่ 2 โดยเสด็จเยือนในฐานะ ประมุขแห่งเครือจักรภพ ในวาระสำคัญดังนี้:
ครั้งที่ 1 (9–20 พฤษจิกายน 1961):
ครั้งที่ 2 (7–9 พฤษจิกายน 1999):
กวาเม อึนกรูมา ดำรงตำแหน่งนายกรัฐมนตรี (และ หัวหน้ารัฐบาล). กานาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ ส่งผลให้นายกรัฐมนตรีกานาคนแรก กวาเม อึนกรูมา ขึ้นดำรงตำแหน่งเป็นประธานาธิบดีคนแรกของสาธารณรัฐ.
== อ้างอิง ==
== แหล่งข้อมูลอื่น ==
ก
ก
กานา และ เครือจักรภพแห่งประชาชาติ
พระมหากษัตริย์แห่งกานา
พระมหากษัตริย์
รัฐบาลกานา
การเมืองกานา
รัฐและดินแดนในกานาที่ก่อตั้งในปี พ.ศ. 2500
รัฐและดินแดนในกานาที่สิ้นสุดในปี พ.ศ. 2503
ประวัติศาสตร์กานา
ขวัญชัย สุขล้อม

ขวัญชัย สุขล้อม เป็นนักฟุตบอลชาวไทย ปัจจุบันเล่นตำแหน่งผู้รักษาประตูให้กับอุทัยธานี ในไทยลีก
== เกียรติประวัติ ==
บุรีรัมย์ ยูไนเต็ด
ไทยลีก: 2560
== อ้างอิง ==
== แหล่งข้อมูลอื่น ==
นักฟุตบอลชาวไทย
ผู้รักษาประตูฟุตบอลชาวไทย
ผู้เล่นในไทยลีก
ผู้เล่นในไทยลีก 2
ผู้เล่นสโมสรฟุตบอลบุรีรัมย์ ยูไนเต็ด
ผู้เล่นสโมสรฟุตบอลนครปฐม ยูไนเต็ด
ผู้เล่นสโมสรฟุตบอลประจวบ
ผู้เล่นสโมสรฟุตบอลอุทัยธานี
กัสตอน เปเรย์โร

กัสตอน โรดริโก เปเรย์โร โลเปซ (Gastón Rodrigo Pereiro López; เกิด 11 มิถุนายน ค.ศ. 1995) เป็นนักฟุตบอลชาวอุรุกวัย ปัจจุบันลงเล่นในตำแหน่งกองกลางตัวรุกให้กับคัลยารี สโมสรในเซเรียอา และทีมชาติอุรุกวัย
==สโมสรอาชีพ==
เปเรย์โร เติบโตจากระบบเยาวชนของ นาซิโอนัล ในเดือนเมษายน 2012 เขาพร้อมด้วย ดิเอโก บัลดิ เลอันโดร โอตอร์มิน และโรดริโก อามารัล ได้เดินทางไปอังกฤษ เพื่อฝึกซ้อมเป็นเวลาสิบวันกับสโมสรลิเวอร์พูล
ในวันที่ 28 มกราคม 2014 เขาได้ลงเล่นในนัดอย่างเป็นทางการกับ นาซิโอนัล ในโกปาลิเบร์ตาโดเรส 2014 นัดที่แพ้ให้กับโอริเอนเตเปโตรเลโร 1–0 ที่ซานตากรุซเดลาซิเอร์รา โดยเกราร์โด เปลุสโซ เลือกที่จะส่งตัวเขาลงมาเล่นแทนที่ของการ์โลส เด เปนา ในนาทีที่ 63 ในอีกสี่วันถัดมา เขาทำประตูแรกของเขากับทีม ช่วยให้เอาชนะราซิน 2–0 ที่เอสตาดิโอเซนเตนาริโอ ในฤดูกาลถัดมา เขาช่วยให้ทีมชนะเลิศปริเมราดิบิซิออนเดอูรูกวย ลีกสูงสุดของประเทศเป็นสมัยที่ 45
ในวันที่ 15 กรกฎาคม 2015 เปเอสเฟ ไอนด์โฮเฟิน ได้ประกาศยืนยันการซื้อตัว เปเรย์โร ด้วยสัญญา 5 ปี โดยเขาได้สวมเสื้อหมายเลข 7 แทนที่ของแม็มฟิส เดอไป เขาได้ลงเล่นนัดแรกในโยฮัน ไกรฟฟ์ชิลด์ 2015 จากการเปลี่ยนตัวลงมาแทนอดัม มายร์ ในนาทีที่ 85 ซึ่งทีมของเขาเอาชนะโกรนิงเงิน 3–0 ในวันที่ 4 ตุลาคม 2015 เขาได้ลงเล่นเป็นตัวจริงนัดแรก และยังทำประตูช่วยให้เอาชนะอายักซ์ในลีก 2–1 จากนั้น เปเรย์โร ทำแฮต-ทริกแรกให้กับสโมสรได้ในวันที่ 27 ตุลาคม ค.ศ. 2015 ในเคเอ็นวีบี คัป กับเกเนมุยเด็น ซึ่งช่วยให้ทีมชนะ 6–0 เขาได้ลงเล่น 29 นัด พร้อมกับทำ 11 ประตูในฤดูกาลแรกของเขาช่วยให้ทีมชนะเลิศเอเรอดีวีซี สมัยที่ 23 ในวันที่ 31 กรกฎาคม ค.ศ. 2016 เปเรย์โร ได้ลงเล่น 60 นาทีในโยฮัน ไกรฟฟ์ชิลด์ 2016 กับไฟเยอโนร์ด ช่วยให้ทีมเอาชนะ 0–1 ที่อัมสเตอร์ดัมอาเรนา ในวันที่ 15 เมษายน ค.ศ. 2018 เขาทำประตูแรกของนัดซึ่งช่วยให้เปเอสเฟ ไอนด์โฮเฟิน เอาชนะอายักซ์ 3–0 ทำให้ทีมชนะเลิศเอเรอดีวีซี สมัยที่ 24 ทันทีหลังจบการแข่งขันที่ฟีลิปส์สตาดีโยน
ในวันที่ 31 มกราคม ค.ศ. 2020 เขาได้เซ็นสัญญาร่วมทีมคัลยารี สโมสรในเซเรียอา เป็นระยะเวลาสี่ปีครึ่ง เขาได้ลงเล่นนัดแรกในอีก 9 วันถัดมาในนัดที่ออกไปเยือนเจนัว จากการเปลี่ยนตัวลงมาแทนรักนาร์ กลาวัน ในนาทีที่ 77 ซึ่งทีมของเขาแพ้ไป 1–0
==สโมสรอาชีพ==
===สโมสร===
===ทีมชาติ===
=== การทำประตูในนามทีมชาติ ===
อ้างอิง
==เกียรติประวัติ==
===สโมสร===
นาซิโอนัล
ปริเมราดิบิซิออนเดอูรูกวย: 2014–15
เปเอสเฟ
เอเรอดีวีซี: 2015–16, 2017–18
โยฮัน ไกรฟฟ์ชิลด์: 2015, 2016
=== ทีมชาติ ===
ไชนาคัพ: 2019
== อ้างอิง ==
==แหล่งข้อมูลอื่น==
กองกลางฟุตบอล
นักฟุตบอลชาวอุรุกวัย
นักฟุตบอลทีมชาติอุรุกวัย
ผู้เล่นในเอเรอดีวีซี
ผู้เล่นกลุบนาซิโอนัลเดฟุตโบล
ผู้เล่นเปเอสเฟ ไอนด์โฮเฟิน
ผู้เล่นคัลยารีกัลโช
นักฟุตบอลต่างชาติในลีกอิตาลี
ผู้เล่นในโกปาอาเมริกา 2019
บุคคลจากมอนเตวิเดโอ